b'\n_START_ARTICLE_\nJo\xc5\xbeef Bevk\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji je v Ljubljani \xc5\xa1tudiral bogoslovje in bil 5. avgusta 1839 posve\xc4\x8den. Slu\xc5\xbeboval je v raznih krajih, nazadnje kot \xc5\xbeupnik v \xc5\xa0t. Jurju pri Svibnem (1860). Leta 1847 je postal \xc4\x8dlan Kmetijske dru\xc5\xbebe v Ljubljani, 1850 \xc4\x8dlan podru\xc5\xbenice v Planini in 1855 predsednik podru\xc5\xbenice v Lo\xc5\xbeu. V slovenskih listih je v letih 1845\xe2\x80\x931860 objavil vrsto \xc4\x8dlankov in dopisov, ki so bili po ve\xc4\x8dini namenjeni pospe\xc5\xa1evanju kmetijstva, poro\xc4\x8dal je o lastnih in tujih izku\xc5\xa1njah, podal tudi kak samostojen predlog, trudil se je prilagoditi zastareli na\xc4\x8din kmetovanja potrebam novega \xc4\x8dasa in kmete o vsem tem tudi pou\xc4\x8diti.'